Ja, kad sam bila klinac, bila sam klinka
<s>„Ja, kad sam bila klinac, bila sam klinka” je dokumentarni film iz 2013. godine koji govori o Goci, transrodnoj osobi iz Beograda.</s><s>Film je snimila i režirala Ivana Todorović, montirala Jelena Maksimović, muziku je radio Draško Adžić, a obradu zvuka Danijel Milošević.</s><s>Film je rađen u produkciji Akademskog filmskog centra DKSG, a podržan je od strane Ministarstva kulture Srbije, fonda Hartfekt i Rekonstrukcije Ženskog fonda.</s>

<s>Film je sniman u periodu od 2010. do 2012. godine, a tokom snimanja filma Goca se oblačila u muškoj odeći isključivo za potrebe filma.</s><s>Takođe, tokom snimanja je počela uzimanje hormona na svoju ruku zbog toga što je bilo teško doći do dobrog lekara.</s>

<s>Radnja</s>

<s>Goca je transrodna žena u Beogradu, glavnom gradu zemlje u kojoj je zabranjeno organizovanje gej parade.</s><s>Ona podiže ćerku koja je ustvari njena sestričina.</s><s>Iako njen osamnaestogodišnji momak krade novac, ona rizikuje život i telo kao seksualna radnica.</s><s>Ipak, Goca ga još voli i uspeva zadržati svoju vedru prirodu, bez predrasuda.</s>

<s>Nagrade</s>

<s>Film je imao premijeru na Berlinale festivalu, a nakon toga je proglašen za najbolji dokumentarni film na festivalu Kratki Metar.</s>

<s>Na festivalu filmova jugoistočne Evrope (CEE fest) u Los Anđelesu, dokumentarni film je osvojio nagradu za najbolji kratki dokumentarni film.</s><s>Film je takođe dobio i „No Limit Award”, nagradu u specijalnoj kategoriji koja je na ovom festivalu prvi put dodeljena filmu iz regije koja se bavi temom ljudskih prava LGBT populacije.</s>

<s>Takođe, film je na Dokufest filmskom festivalu u Prizrenu proglašen za najbolji balkanski dokumentarac.</s>

<s>Izvori</s>

<s>Spoljašnje veze</s>

<s>Srpski filmovi
Dokumentarni filmovi
Filmovi na srpskohrvatskom jeziku
Filmovi sa LGBT tematikom</s>

